Po ogromnem številu poškodb in dolgem času prihajajo dobre novice tudi iz tabora Golden State Warriorsov.

Steph Curry, ki je nedavno prestal operacijo na zlomljeni levi roki, je prvič po poškodbi spregovoril za medije in dejal, da si znova želi igrati že v tej sezoni.

“Zagotovo pričakujem, da bom pripravljen za igro v tej sezoni. Ne vem kdaj točno, enkrat na začetku pomladi. Veliko je odvisno od procesa rehabilitacije. Nikoli do zdaj si še nisem zlomil ničesar in nisem še imel podobne poškodbe roke. Veselim se tega, da celotna sezona še ni izgubljena.”

Kljub vsemu optimizma pa bo Curry vseeno potreboval vsaj tri mesce okrevanja preden bo lahko ponovno zaigral: “Kot del rehabilitacije moram prestati tudi drugo operacijo na začetku decembra, odstranili mi bodo tudi vijake, ki so jih vstavili. Oteklina je zadeva z največjo prioriteto na začetku okrevanja, da bom lahko čimprej pridobil gibljivost roke. Zaradi tega zaenkrat gostovanja niso v načrtu, toda upam da bom z novim letom znova lahko potoval. Želim si čim hitreje vrniti na parket, v fitnes in biti čim več skupaj z ekipo.”

Foto: NBA